### 3.     Indkaldelse af stedfortræder til  2. behandlingen af budgettet for 2020

**Åbent**

Sagsnr.: 326-2017-36316       J.nr.: 00.22.02           Dokumentnr.:
326-2019-251486

**Sagstype**

Beslutning.

**Resume og sagens baggrund**

Josefine Toft (V) har meldt afbud til
Kommunalbestyrelsesmødet den 5. november, hvor 2. behandling af budgettet
finder sted.

Borgmesteren har derfor indkaldt stedfortræder Øivind Dahl
Carlo Kristoffersen til at deltage i 2. behandlingen af budgettet. Kommunalbestyrelsen skal
her godkende, at betingelserne for at indkalde stedfortræder er til stede samt
godkende Elias Jacobsen som stedfortræder.

**Indstillinger**

Kommunaldirektøren indstiller, at Kommunalbestyrelsen
godkender

1. at der foreligger et forfald, der berettiger til
   stedfortræderindkaldelse
2. at Elias Jacobsen er rette stedfortræder og
   valgbar

**Behandling**

Kommunalbestyrelsen.

**Sagsfremstilling**

Ifølge den kommunale styrelseslov § 15 stk. 1 kan en
stedfortræder kræves indkaldt ved et medlems afbud til Kommunalbestyrelsens 2.
behandling af budgettet.

Det er de medlemmer, der er valgt på den pågældende
kandidatliste, som det fraværende medlem er valgt på, der kan kræve
stedfortræder indkaldt.

Borgmesteren har derfor, på Venstres anmodning, indkaldt
stedfortræder Elias Jacobsen til at deltage i 2. behandlingen af budgettet.

Kommunalbestyrelsen skal træffe beslutning om, hvorvidt
betingelserne for stedfortræderens indtræden er til stede, dvs. om der
foreligger et forfald, der berettiger til stedfortræderindkaldelse
(helbredstilstand, graviditet, barsel eller adoption, varetagelse af andet
offentligt hverv, forretninger eller lignende) samt om stedfortræderen er rette
stedfortræder og valgbar.

**Økonomiske konsekvenser**

Der udbetales en diæt til stedfortræderen på 425 kr.